1996. – 1066 ár frá stofnun Alþingis.

121. löggjafarþing. – 63. mál.

63. Fyrirspurn

til félagsmálaráðherra um samanburð á verði, greiðslubyrði og leigu íbúða í félagslega kerfinu og á almennum markaði.

Frá Jóhönnu Sigurðardóttur.

Hvert var verð á fermetra í 90 m2 íbúð í félagslega kerfinu árið 1995, skipt eftir kjördæmum? Hvert er áætlað fermetraverð sambærilegra fullbúinna nýrra íbúða á almennum markaði?

Hver er greiðslubyrði á mánuði á sambærilegri 90 m2 fullbúinni nýrri þriggja herbergja íbúð, annars vegar á almennum markaði og hins vegar í félagslega kerfinu, skipt eftir þeim kostum sem þar bjóðast, miðað við að:

kaupendur eigi ekkert eigið fé,

eigið fé kaupenda sé 10% af kaupverði?

Óskað er eftir að einnig verði sýnd greiðslubyrði kaupleiguíbúða miðað við að sveitarfélögin láni til viðbótar 10% til 15 ára eins og lögin heimila.

Hver er mánaðarleg leiga sambærilegrar þriggja herbergja íbúðar, annars vegar á almennum markaði og hins vegar í félagslega kerfinu?

Skriflegt svar óskast.